ตลท.ชวนชม “Online Offering Season 2” คลาสวางแผนธุรกิจ หนุนเติบโตที่ยั่งยืน
ตลท.เชิญผู้ประกอบการรับชมรายการ “SET SE101:Online Offering Season 2” คลาสสอนวางแผนธุรกิจ – สร้างการเติบโตที่ยั่งยืน
ตลท.เชิญผู้ประกอบการรับชมรายการ “SET SE101:Online Offering Season 2” คลาสสอนวางแผนธุรกิจ – สร้างการเติบโตที่ยั่งยืน
9 มี.ค. 2565

ตลาดหลักทรัพย์แห่งประเทศไทย ขอเชิญชวนผู้ประกอบการร่วมรับชม “SET SE101: Online Offering  Season 2” รายการให้ความรู้ผู้ประกอบการเพื่อสังคม กับ 2 หัวข้อสุดท้ายที่จะทำให้พร้อมเริ่มต้นการเป็นผู้ประกอบการเพื่อสังคม โดยวันศุกร์ที่ 11 มี.ค. 20.00 น. เป็นหัวข้อ “How-to เขียนแผนธุรกิจ” ซึ่งการนำเสนอเทคนิคการสร้างแผนที่ให้ธุรกิจแบบเข้าใจง่ายและทำได้จริง โดย ดร. ธนัยวงศ์ กีรติวานิชย์ วิทยากรระดับ Mentor ศูนย์ส่งเสริมความรู้ตลาดทุน ตลาดหลักทรัพย์แห่งประเทศไทย
นอกจากนี้วันเสาร์ที่ 12 มี.ค. 20.00 น. จะได้พบกับหัวข้อ “โรงแรมใหญ่หัวใจยั่งยืน กับ SIVATEL” ฟังมุมมองการบริหารธุรกิจที่เน้นสร้างการเติบโตแบบยั่งยืน ในยุคที่ทุกอย่างเปลี่ยนแปลงอย่างรวดเร็ว โดย คุณอลิสรา ศิวยาธร CEO โรงแรมศิวาเทล กรุงเทพ
ทั้งนี้ผู้สนใจสามารถรับชม Episode1 – 9 ย้อนหลังที่ออกอากาศไปแล้ว ที่เป็นความรู้การเป็นผู้ประกอบการทางสังคม และการแบ่งปันรูปแบบการประกอบธุรกิจเพื่อสังคมตัวอย่างจากวิทยากรผู้ทรงเกียรติ รับชมได้ที่ www.setsocialimpact.com ในหน้า Impact Program หรือที่ FB live: SET Social Impact